આમેય સંજુની લાઈફ જેટલો ડ્રામા બહુ ઓછા લોકોની લાઈફમાં હોય છે. સિનેમાની કેટલીયે થિયરીઓ એણે જીવી જાણી છે. સંજુનો પોતાની જાત સાથે, એના પિતા સાથે, પોતાના એડિક્શન સાથે, પોતાની ગર્લફ્રેન્ડ્સ સાથે અને પછી ગુનાખોરી, કાયદા, સમાજ, મીડિયા સાથે સંઘર્ષ એ મસાલેદાર મુવી માટે પર્ફેક્ટ ઈન્ગ્રેડિયન્ટ્સ છે. એક નાદાન ઈમ્મૅચ્યોર યુવાનમાંથી મૅચ્યોર (જો અત્યારે એ થયો હોય તો) બનવા સુધીની એની ‘કમિંગ ઓફ ઍજ’ જર્ની, ફ્રેન્ડશિપ અને પિતા-પુત્રની રિલેશનશિપ્સ… કોઈ શું કામ એની લાઈફ પર ફિલ્મ ન બનાવે?!